Source: http://krizovany.sk/statut-obce/
Timestamp: 2017-11-18 08:34:35+00:00
Document Index: 10908199

Matched Legal Cases: ['čl. 67', 'čl. 68', '§ 24', '§ 6', '§ 1', '§ 11', '§ 20', '§ 21', '§ 27', '§ 11', '§ 4', '§ 11', '§ 13', '§ 11']

Štatút obce – Obecný úrad Križovany nad Dudváhom
Zaujímavosti z kroniky
Dychová hudba Križovianka
Folklórna skupina Dudváh
Folklórne súbory Dudváh a Dudvážtek
Hudobná skupina RELAX
OŠK Križovany
Vinársky spolok – VITISPOL
Zadané zákazky
Križoviansky spravodaj
Úvodná stránka/Štatút obce
Štatút obce	KnD	2015-05-24T00:03:33+00:00
Obec Križovany nad Dudváhom vychádzajúc zo samostatnej pôsobnosti danej čl. 67 a čl. 68 Ústavy Slovenskej republiky a podľa § 24 ods.1 písm.c) a § 6 ods.1 zákona SNR č. 369/1990 Zb. o obecnom zriadení v znení neskorších predpisov vydáva pre katastrálne územie obce Križovany nad Dudváhom všeobecne záväzné nariadenie obce Križovany nad Dudváhom č. 3/2015
Vymedzenie samosprávy, symboly obce
Štatút obce Križovany nad Dudváhom upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, postavenie a pôsobnosť obecného zastupiteľstva, starostu obce a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
Štatút obce Križovany nad Dudváhom je základným normatívnoprávnym a organizačným predpisom obce.
Štatút obce Križovany nad Dudváhom (ďalej len „Štatút”) upravuje podrobnosti o uplatnení Zákona o obecnom zriadení č. 369/1990 Zb. v znení neskorších predpisov (ďalej len „zákon”) v podmienkach obce Križovany nad Dudváhom (ďalej len „obec”).
Pri výklade ustanovení tohto štatútu treba prihliadať na základnú úlohu obce pri výkone samosprávy upravenú zákonom. ( Podľa § 1, ods. 2 zák. č. 369/1990 Zb. )
Ak sa v ďalšom texte uvádza výraz starosta, zástupca starostu, zastupiteľstvo alebo obecné zastupiteľstvo, hlavný kontrolór, komisia alebo obecný úrad rozumejú sa tým orgány Obce Križovany nad Dudváhom.
Vymedzenie územia a samosprávy
Obec Križovany nad Dudváhom je samostatný samosprávny územný celok Slovenskej republiky združujúci občanov, ktorí majú na jej území trvalý Územie obce tvorí katastrálne územie Križovany nad Dudváhom. Akékoľvek zmeny územia obce možno vykonať len v súlade s osobitnými právnymi predpismi.
Obec je právnickou osobou samostatne hospodáriacou s vlastným majetkom a so svojimi finančnými zdrojmi za podmienok stanovených zákonom a všeobecne záväznými nariadeniami obce. Ukladať obci povinnosti alebo zasahovať do jej oprávnení možno len zákonom.
Symbolmi obce sú erb, vlajka, pečať.
Erb obce Križovany nad Dudváhom tvorí v červenom štíte medzi dvomi striebornými kvetmi zlatý lemeš s červeným krížom. Je zapísaný v heraldickom registri, ktorý vedie Ministerstvo vnútra SR. Vyobrazenie erbu obce tvorí prílohu č. 1 bod 1. tohto štatútu.
Vlajka obce Križovany nad Dudváhom je v tvare obdĺžnika, pričom šírka k výške je 2:3. Vlajka obce je pruhovaná a ukončená zástrihom s tromi cípmi, ktoré siahajú do jednej tretiny dĺžky vlajky. Vlajku obce Križovany nad Dudváhom tvoria farby: červená(2/7), biela (1/7), žltá (1/7), biela (1/7) a červená (2/7), t.j. 5 pruhov. Vyobrazenie vlajky obce tvorí prílohu č.1, bod.2. tohto štatútu.
Pečať obce je tvorená okružím veľkého znaku o priemere 24 mm a kruhopisom “OBEC KRIŽOVANY NAD DUDVÁHOM“ po obvode. Celkový priemer pečate je 40 mm. Vyobrazenie pečate obce tvorí prílohu č.1 , bod 3. tohto štatútu.
Okrem symbolov obce podľa odseku 1 tohto článku používa obec aj štandardu starostu obce, ktorá má rovnakú podobu ako erb obce, je však olemovaná zlatým lemom .
Pečiatky, razidlá a insígnie starostu obce, ako i ďalšie symbolové a hodnostné znaky môžu obsahovať erb obce prípadne i ďalšie heraldické modifikácie erbu podľa ich plošnej veľkosti, dôležitosti a účelu použitia.
Obecné symboly je dovolené používať len spôsobom neznižujúcim ich dôstojnosť.
Symboly obce používa obec pri výkone samosprávy.
Obecný erb používa obec a ním riadené organizácie v historickej kontinuite:
a) na insígniách starostu,
b) na pečiatkach a razidlách starostu, obecného zastupiteľstva, obecného úradu, prípadne na pečiatkach organizácií obcou riadených,
c) v záhlaví dokumentov, listín, písomností a tlačovín orgánov obce, orgánov obecného zastupiteľstva, obecného úradu, prípadne na pečiatkach organizácií obcou riadených,
d) na tlačovinách a publikáciách obce,
e) na označeniach budov, reprezentačných siení obce, kancelárií, pokiaľ všeobecne záväzné predpisy nenariaďujú používať štátny znak,
f) na hnuteľných predmetoch v majetku obce a jeho organizácií,
g) na služobných odznakoch, rovnošatách, prípadne na jednotných spoločenských či športových úboroch zamestnancov obce a sprievodcov obce (len sprievodcovia v zmysle všeobecne záväzného nariadenia o sprievodcovskej činnosti na území obce),
h) na iných reklamných a propagačných materiáloch súvisiacich s prezentáciou obce, jeho orgánov a organizácií ním riadených.
Starosta obce môže povoliť používanie erbu obce, prípadne jeho heraldických modifikácií, aj iným fyzickým a právnickým osobám pôsobiacim na území obce, len na ich písomnú žiadosť s pripojeným návrhom a náčrtom o forme a umiestnení znaku. Povolenie nie je potrebné na vedeckú a pedagogickú činnosť ohľadom symboliky obce.
Technické a administratívne zabezpečenie bude vykonávať obecný úrad, ktorý bude zároveň oprávnený kontrolovať správnosť používania symbolov obce.
Všetci používatelia znakov a vlajky obce musia tieto symboly používať dôstojne a nedopustiť ich poškodenie a V prípade rozporu s týmito zásadami, v prípade nesprávneho používania alebo v iných prípadoch hodných zreteľa, môže starosta obce kedykoľvek zakázať používanie týchto symbolov.
Orgány a organizácie obce používajú vlajku obce v súlade s platnými predpismi pri slávnostných príležitostiach na výzdobu budov, ulíc, námestí a siení. Pri spoločnom používaní štátnej zástavy s vlajkou obce patrí prednosť štátnej zástave. Vlajku obce je možné používať na označenie budov samosprávy obce.
Obec označuje erbom obce a vlajkou obce budovu obecného úradu, zasadaciu miestnosť obecného zastupiteľstva a úradnú miestnosť starostu a budovy v majetku obce.
Štandardu starostu obce, insígnie je oprávnený používať iba starosta, prípadne poslanci obecného zastupiteľstva, ktorí zastupujú starostu počas jeho neprítomnosti alebo sú poverení jeho zastupovaním pri protokolárnych úkonoch. Štandarda starostu je umiestnená spravidla v pracovni starostu.
Samospráva obce Križovany nad Dudváhom
Obec samostatne rozhoduje a uskutočňuje všetky úkony súvisiace so správou obce a jej majetku, ak osobitný zákon takého úkony nezveruje štátu alebo inej právnickej alebo fyzickej osobe (zákon č. 369/1990 Zb.)
Samosprávu obce vykonávajú obyvatelia obce prostredníctvom:a) orgánov obce,b) hlasovaním obyvateľov obce,c) verejným zhromaždením obyvateľov obce.
Obec je povinná pri plnení úloh samosprávy spolupracovať s podnikateľskými právnickými a fyzickými osobami pôsobiacimi v obci a taktiež spolupracuje s politickými stranami a hnutiami, vyvíjajúcimi činnosť v obci, ako aj so záujmovými združeniami obyvateľov obce.
Na plnenie úloh samosprávy obce, alebo ak to ustanovuje zákon, obec vydáva všeobecne záväzné nariadenia (ďalej len nariadenia). Nariadenia obce nesmú odporovať ústave ani zákonom. Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach. takéto nariadenie nesmie odporovať ani inému všeobecne záväznému právnemu predpisu. Postup pri príprave materiálov a podkladov, pri prijímaní nariadení obce, ich vydávaní, ako aj spôsob kontroly plnenia týchto nariadení stanovuje zákon, tento Štatút a Rokovací poriadok obecného zastupiteľstva v Križovanoch nad Dudváhom.
Obec vykonáva svoje samosprávne funkcie vymedzené v zákone č. 369/1990 Zb. a v ďalších osobitných zákonoch a všeobecne záväzných právnych predpisoch.
Orgány obce Križovany nad Dudváhom
Orgánmi obce sú:a) obecné zastupiteľstvob) starosta obce
Obecné zastupiteľstvo zriaďuje podľa potreby alebo podľa osobitných predpisov svoje orgány, ktorými sú komisie obecného zastupiteľstva.
Osobitné postavenie má hlavný kontrolór obce, ktorého volí obecné zastupiteľstvo ( zákon č.369/1990 Zb. o obecnom zriadení v znení neskorších predpisov).
Obecné zastupiteľstvo podľa potreby zriaďuje aj iné stále alebo dočasné výkonné a kontrolné orgány a určuje im náplň práce.
Obecné zastupiteľstvo je zastupiteľský zbor obce, zložený z poslancov zvolených v priamych voľbách obyvateľmi obce.
Obecné zastupiteľstvo v Križovanoch nad Dudváhom má 9 poslancov (zákon 369/1990 Zb. o obecnom zriadení v znení neskorších predpisov)
Obecné zastupiteľstvo rozhoduje o všetkých základných otázkach života obce Križovany nad Dudváhom a vykonáva svoju právomoc v zmysle ust. § 11 ods. 4 zákona č. 369/1990 Zb. o obecnom zriadení v znení neskorších zmien a doplnkov.
Obecnému zastupiteľstvu je vyhradené rozhodovať:
a) určovať zásady hospodárenia a nakladania s majetkom obce a s majetkom štátu, ktorý užíva, schvaľovať najdôležitejšie úkony týkajúce sa tohto majetku a kontrolovať hospodárenie s ním;
b) schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, schvaľovať emisiu komunálnych dlhopisov, schvaľovať zmluvu uzavretú podľa § 20a Zákona o obecnom zriadení, rozhodovať o prijatí úveru alebo pôžičky, o prevzatí záruky za poskytnutie návratnej finančnej výpomoci zo štátneho rozpočtu;
c) schvaľovať územný plán obce alebo jej časti a koncepcie rozvoja jednotlivých oblastí života obce;
d) rozhodovať o zavedení a zrušení miestnej dane a ukladať miestny poplatok
e) určovať náležitosti miestnej dane alebo miestneho poplatku a verejnej dávky a rozhodovať o prijatí úveru alebo pôžičky;
f) vyhlasovať miestne referendum o najdôležitejších otázkach života a rozvoja obce a zvolávať zhromaždenie obyvateľov obce;
h) schvaľovať dohody o medzinárodnej spolupráci a členstvo obce v medzinárodnom združení podľa § 21 zákona o obecnom zriadení;
i) určovať plat starostu podľa osobitného predpisu a určiť najneskôr do 90 dní pred voľbami na celé funkčné obdobie rozsah výkonu funkcie starostu; zmeniť počas funkčného obdobia na návrh starostu rozsah výkonu jeho funkcie,
j) voliť a odvolávať hlavného kontrolóra obce, určiť rozsah výkonu funkcie hlavného kontrolóra a jeho plat, schvaľovať odmenu hlavnému kontrolórovi;
k) schvaľovať štatút obce, rokovací poriadok obecného zastupiteľstva a zásady odmeňovania poslancov.
l) zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich štatutárnych a kontrolných orgánov, ako aj schvaľovať majetkovú účasť obce právnickej osobe,
m) schvaľovať združovanie obecných prostriedkov a činností a účasť v združeniach ako aj zriadenie spoločného regionálneho alebo záujmového fondu,
p) schvaľovať zmluvné prevody vlastníctva nehnuteľného majetku,
q) schvaľovať zmluvné prevody vlastníctva hnuteľného majetku nad hodnotu 332,00 EUR,
r) schvaľovať nakladanie s majetkovými právami nad 1.000,00 EUR,
s) schvaľovať aukčný predaj vecí,
t) ustanoviť erb obce, vlajku obce, a pečať obce,
u) o zvolení zástupcu starostu, ak ho nepoverí starosta obce do 60 dní odo dňa zloženia sľubu starostu
Obecné zastupiteľstvo si môže vyhradiť rozhodovanie o akejkoľvek ďalšej otázke života obce, pokiaľ má charakter základnej otázky týkajúcej sa života v obci.
Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje „Rokovací poriadok obecného zastupiteľstva v Križovanoch nad Dudváhom“.
Predstaviteľom obce a najvyšším výkonným orgánom obce je starosta, ktorého volia obyvatelia obce v priamych voľbách. Úprava voľby starostu je obsiahnutá v osobitných právnych predpisoch.
Starosta obce je štatutárnym orgánom obce. Starosta môže rozhodovaním o právach, právom chránených záujmoch alebo o povinnostiach fyzických alebo právnických osôb v oblasti verejnej správy písomne poveriť zamestnanca obce. Poverený zamestnanec obce rozhoduje v mene obce v rozsahu vymedzenom v písomnom poverení.
Starosta najmä:
a) zvoláva a vedie zasadnutia obecného zastupiteľstva a podpisuje ich uznesenia,
g) vydáva pracovný poriadok, organizačný poriadok obecného úradu a poriadok odmeňovania zamestnancov obce; informuje obecné zastupiteľstvo o vydaní a zmenách organizačného poriadku obecného úradu.
Starosta môže pozastaviť výkon uznesenia obecného zastupiteľstva, ak sa domnieva, že odporuje zákonom, alebo je pre obec zjavne nevýhodné tak, že ho nepodpíše do 10 dní od jeho schválenia obecným zastupiteľstvom.
Rozsah úväzku starostu obce stanovuje obecné zastupiteľstvo na celé funkčné obdobie, pričom v priebehu funkčného obdobia ho nie je možné meniť zo strany obecného zastupiteľstva. Rozsah úväzku starostu obce je možné zmeniť počas funkčného obdobia iba na návrh starostu obce.
Starosta má jedného zástupcu, ktorého poverí na zastupovanie a to spravidla na celé funkčné obdobie.
Zástupcom starostu môže byť len poslanec.
Zástupcu starostu poverí starosta zastupovaním do 60 dní odo dňa zloženia sľubu starostu. Starosta môže zástupcu starostu kedykoľvek odvolať. Ak starosta zástupcu odvolá, poverí zastupovaním ďalšieho poslanca do 60 dní od odvolania zástupcu.
Zástupca starostu zastupuje starostu počas jeho neprítomnosti v rozsahu určenom starostom v písomnom poverení.
Zástupca starostu je nápomocný pri zabezpečovaní prípravy zasadnutí obecného zastupiteľstva.
Hlavný kontrolór obce vykonáva kontrolu plnenia úloh obce vyplývajúcich z jej pôsobnosti v súlade s platnou právnou úpravou.
Funkcia hlavného kontrolóra obce je nezlučiteľná s výkonom funkcie poslanca, starostu, člena orgánu právnickej osoby založenej alebo zriadenej obcou, iného zamestnanca obce a s funkciou podľa osobitných zákonov.
Hlavný kontrolór najmä vykonáva kontrolu:
a) zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce, ako aj s majetkom, ktorý obec užíva podľa osobitných predpisov;
b) hospodárenia s príjmami, výdavkami obce a finančné operácie obce,
c) hospodárenia s majetkom obce, ako aj hospodárenia rozpočtových a príspevkových organizácií obce,
d) nakladania s majetkom vo vlastníctve štátu, alebo vo vlastníctve právnických alebo fyzických osôb, ktorý bol obci zverený,
e) vedenia účtovníctva a pokladničných operácií na obecnom úrade,
f) plnenia rozpočtu, jeho zmien a záverečného účtu,
g) čerpania účelovo viazaných finančných prostriedkov poskytnutých obci z fondov a dotácií,
h) dodržiavania všeobecne záväzných právnych predpisov vrátane nariadení obce,
i) plnenia uznesení obecného zastupiteľstva,
j) dodržiavania interných predpisov obce,
k) plnenia ďalších úloh ustanovených osobitnými predpismi,
l) plnenia funkcií a úloh obce ňou samou, ako i subjektmi obcou založenými alebo zriadenými, z hľadiska kvality a uspokojovania potrieb obyvateľov obce a zároveň navrhuje opatrenia na nápravu podmienky prijatia úveru alebo pôžičky.
vypracúva odborné stanoviská k návrhu rozpočtu obce a záverečného účtu obce pred jeho schválením v obecnom zastupiteľstve.
predkladá:a) obecnému zastupiteľstvu výsledky jednotlivých uskutočnených kontrol na jeho najbližšom zasadnutí,b) obecnému zastupiteľstvu najmenej raz ročne správu o výsledkoch kontrolnej činnosti, a to do 60 dní po uplynutí kalendárneho roka.
Pri vykonávaní činností uvedených v ods. 3 tohto ustanovenia hlavný kontrolór spolupracuje s obecným úradom.
Kontrolná činnosť hlavného kontrolóra sa nevzťahuje na konanie, v ktorom o právach, právom chránených záujmoch alebo o povinnostiach právnických osôb alebo fyzických osôb rozhoduje obec v správnom konaní na základe ust. § 27 zákona č. 369/1990 Zb. o obecnom zriadení v znení neskorších právnych predpisov.
Hlavný kontrolór kontroluje vybavovanie podnetov občanov, ktoré boli podané na orgány obce a zamestnancov obce, obecného hasičského zboru, pokiaľ nie je osobitným právnym predpisom stanovené inak.
Hlavného kontrolóra volí obecné zastupiteľstvo na dobu 6 rokov. Hlavného kontrolóra odvoláva obecné zastupiteľstvo za podmienok stanovených v zákone o obecnom zriadení.
Hlavný kontrolór je oprávnený nahliadať do účtovných a pokladničných dokladov, ako aj do akýchkoľvek iných dokumentov, týkajúcich sa pokladničných operácií, vedenia účtovníctva, nakladania s majetkom obce a ďalej do všetkých dokladov, ktorých potreba vyplýva z rozsahu jeho oprávnení.
Hlavný kontrolór sa zúčastňuje zasadnutí obecného zastupiteľstva s hlasom poradným.
Hlavný kontrolór vedie centrálnu evidenciu petícií obyvateľov a kontroluje ich vybavovanie.
Obecná rada nie je zriadená.
Obecný úrad zabezpečuje organizačné a administratívne veci obecného zastupiteľstva a starostu obce, ako aj orgánov zriadených obecným zastupiteľstvom. Obecný úrad je zložený zo zamestnancov obce. Obecný úrad nemá právnu subjektivitu.
Obecný úrad vykonáva odborné, administratívne a organizačné práce súvisiace s plnením úloh samosprávy obce, najmä:
a) zabezpečuje písomnú agendu všetkých orgánov obce a orgánov obecného zastupiteľstva a je podateľňou a výpravňou písomností obce,
b) pripravuje podklady na rokovanie obecného zastupiteľstva, komisií obecného zastupiteľstva,
c) vypracúva písomné vyhotovenia rozhodnutí obce, vykonáva nariadenia obce, uznesenia obecného zastupiteľstva a rozhodnutia obce,
Prácu obecného úradu riadi starosta obce.
Vnútornú organizáciu obecného úradu, najmä jeho organizačné členenie, pôsobnosť jednotlivých oddelení, zásady činnosti obecného úradu sú zakotvené v Organizačnom poriadku Obecného úradu Križovany nad Dudváhom, ktorý vydáva starosta obce.
Funkcia prednostu Obecného úradu Križovany nad Dudváhom nie je zriadená.
Vo veci stavebného konania je zriadený Spoločný obecný úrad so sídlom v Trnave. Spoločný obecný úrad so sídlom v Trnave je zriadený i vo veci výkonu sociálnej agendy obce. Spoločný Obecný úrad bol zriadený na základe Zmluvy obcí trnavského okresu uzavretej dňa 15.01.2003.
Komisie pri Obecnom zastupiteľstve v obci Križovany nad Dudváhom
Komisie zriaďuje ako stále alebo dočasné poradné a kontrolné orgány obecné zastupiteľstvo.
Komisie sú zložené z poslancov obecného zastupiteľstva a obyvateľov obce, zvolených obecným zastupiteľstvom z radov odborníkov.
Obecné zastupiteľstvo volí predsedu komisie ktorým je vždy poslanec obecného zastupiteľstva a členov komisie a vymedzuje im úlohy podľa miestnych podmienok a potrieb. Každá komisia sa skladá z predsedu komisie a členov.
Predseda komisie riadi a organizuje prácu komisie, zvoláva jej schôdze a riadi ich priebeh, pripravuje program schôdze, zostavuje plán činnosti, organizuje spoluprácu komisie s ostatnými komisiami obecného zastupiteľstva, zastupuje komisiu navonok.
Obec Križovany nad Dudváhom má vytvorené tieto stále komisie :
a) komisia finančná a pre správu obecného majetku
b) komisia inventarizačná
c) komisia sociálna
d) komisia kultúry, vzdelávania a šport
e) komisia na ochranu verejného záujmu verejného činiteľa.
V prípade potreby a vhodnosti vytvorí obecné zastupiteľstvo ďalšie komisie.
Komisie, na úseku pre ktorý boli zriadené, najmä vypracúvajú stanoviská k materiálom prerokúvaným obecnými orgánmi, k najdôležitejším otázkam života obce, vypracúvajú návrhy a podnety na riešenie najdôležitejších otázok života v obci a predkladajú ich orgánom obce, kontrolujú spôsob realizácie uznesení obecného zastupiteľstva a obecnej rady, dozerajú na hospodárenie s majetkom obce, prípadne majetkom prenechaným obci na dočasné užívanie, ďalej dozerajú na podnikateľskú a investičnú činnosť v obci, kontrolujú ako sa vybavujú sťažnosti, oznámenia a podnety, prípadne pripomienky obyvateľov obce.
Komisie sa schádzajú podľa potreby. Komisie zvoláva a vedie predseda komisie. Zásady rokovania a uznášania sa si komisia stanoví na svojom prvom zasadnutí.
Poslanci obce Križovany nad Dudváhom
Poslancov volia obyvatelia obce v priamych voľbách. Spôsob voľby a počty poslancov sú určené osobitnými právnymi predpismi.
Poslanci dbajú o to, aby všetkou svojou činnosťou boli hodní dôvery svojich voličov. Pri výkone svojej funkcie sa riadia obecnými záujmami. Svoju poslaneckú prácu vykonávajú v súlade s ústavou a zákonmi Slovenskej republiky.
Poslanec nadobúda svoje práva a povinnosti zvolením. Postup pri voľbách upravuje osobitný zákon.
Platnosť voľby poslancov overuje na návrh mandátovej komisie obecné zastupiteľstvo.
Funkčné obdobie poslancov začína dňom zloženia sľubu poslancov novozvoleného obecného zastupiteľstva. Mandát poslanca zanikne v súlade s platnou právnou úpravou najmä:
d) právoplatným odsúdením za úmyselný trestný čin alebo právoplatným odsúdením za trestný čin, ak výkon trestu odňatia slobody nebol podmienečne odložený,pozbavením spôsobilosti na právne úkony alebo obmedzením spôsobilosti na právne úkony,
e) zmenou trvalého pobytu mimo územia obce; v mestách so samosprávou mestských častí aj v prípade zmeny trvalého pobytu mimo územia mestskej časti, v ktorej vykonáva funkciu,
f) ak počas jedného roka sa nezúčastní ani raz na zasadnutiach obecného zastupiteľstva,
g) v prípade nezlučiteľnosti funkcií v zmysle § 11 ods. 2 zák. č. 369/1990 Zb.
h) zrušením obce,
i) smrťou.
Poslanec je oprávnený najmä: predkladať obecnému zastupiteľstvu a ostatným orgánom samosprávy obce návrhy, podnety, pripomienky a námety, interpelovať starostu obce vo veciach týkajúcich sa ich práce, požadovať od vedúcich rozpočtových a príspevkových organizácií a iných subjektov s majetkovou účasťou obce vysvetlenia vo veciach týkajúcich sa ich činností, požadovať informácie a vysvetlenia od fyzických a právnických osôb, ktoré vykonávajú v obci podnikateľskú činnosť vo veciach týkajúcich sa dôsledkov ich podnikania v obci, zúčastňovať sa na previerkach, kontrolách, na vybavovaní sťažností, oznámení a podnetov, ktoré vykonávajú orgány samosprávy obce a hlavný kontrolór obce, požadovať vysvetlenie od štátnych orgánov vo veciach potrebných pre riadny výkon poslaneckej funkcie.
c) dodržiavať Štatút obce Križovany nad Dudváhom, Rokovací poriadok obecného zastupiteľstva v Križovanoch nad Dudváhom, zásady odmeňovania poslancov ako aj ďalšie organizačné normy a predpisy,
Funkcia poslanca sa zásadne vykonáva bez prerušenia pracovného alebo obdobného pomeru. Za jej výkon však môže obec poskytnúť odmenu. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli a to podľa osobitných predpisov platných pre pracovníkov v pracovnom pomere.
Poslanec nesmie byť pre výkon svojej funkcie ukrátený na právach ani nárokoch vyplývajúcich z pracovného pomeru.
Poslancovi možno poskytnúť odmenu najmä vzhľadom na úlohy a časovú náročnosť výkonu funkcie podľa zásad odmeňovania poslancov.
Zapojenie obyvateľov do činnosti samosprávy
Činnosť obyvateľov v samospráve
Výkon samosprávy obyvateľmi obce upravuje zákon (§ 4 ods.2 písm. b) a c) zák. č. 369/1990 Zb. o obecnom zriadení v znení neskorších predpisov ).
Obyvatelia obce sa zapájajú do činnosti samosprávy prácou v komisiách, komunikáciou s poslancami a s orgánmi obce a účasťou na zasadnutiach zastupiteľstva, ako aj prostredníctvom kontaktov na internetovej stránke.
Pre zapojenie občanov do práce v komisii sa uplatňuje nasledovný postup. Zastupiteľstvo zvolí predsedu komisie. Záujemcovia o prácu v komisii sa môžu obrátiť so svojim podnetom na členstvo v komisii na predsedu komisie, na ktoréhokoľvek poslanca, na obecný úrad alebo na starostu. Členov komisie volí obecné zastupiteľstvo.
Na prerokovanie obecných vecí môže obecné zastupiteľstvo zvolať verejné zhromaždenie obyvateľov obce alebo jeho časti, resp. častí.
Obyvateľom obce Križovany nad Dudváhom je občan, ktorý je v nej prihlásený na trvalý pobyt.
Obyvatelia sa zúčastňujú na samospráve najmä výkonom svojich práv a povinností. Tieto sú zakotvené v ustanovení č. 369/1990 Zb. o obecnom zriadení v znení neskorších predpisov.
Na samospráve obce sa má právo podieľať aj ten, kto má na jej území nehnuteľný majetok alebo v obci trvalo pracuje a platí miestnu daň a miestny poplatok, alebo kto sa v obci zdržuje a je v nej prihlásený na prechodný pobyt, alebo ten, kto má čestné občianstvo obce. Tieto osoby však nemajú právo voliť orgány samosprávy obce a byť do nich zvolení a ďalej nemajú právo hlasovať o dôležitých otázkach života a rozvoja obce (miestne referendum).
Obec je povinná poskytnúť obyvateľovi obce nevyhnutnú okamžitú pomoc v jeho náhlej núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú nevyhnutnú materiálnu pomoc.
Miestne referendum o najdôležitejších otázkach života a rozvoja obce vyhlasuje obecné zastupiteľstvo.
Obecné zastupiteľstvo musí vyhlásiť miestne referendum, ak ide o (ust. § 11a ods. 1 zákona č. 369/1990 Zb.):
Obecné zastupiteľstvo môže vyhlásiť miestne referendum aj o iných dôležitých otázkach týkajúcich sa samosprávy obce.
Výsledky miestneho referenda sú platné, ak sa na ňom zúčastnila aspoň polovica oprávnených voličov podľa zákona o voľbách do orgánov samosprávy obcí. Rozhodnutie obyvateľov obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania. Obecné zastupiteľstvo vyhlási výsledky miestneho referenda do troch dní od doručenia zápisnice o výsledkoch hlasovania na úradnej tabuli.
Na prerokovanie obecných záležitostí môže obecné zastupiteľstvo zvolať zhromaždenie obyvateľov obce alebo jej časti.
Obecné zastupiteľstvo zvolá zhromaždenie obyvateľov obce, alebo jej časti vždy, ak :
a) o to požiada petíciou najmenej 20% obyvateľov obce,
b) o to požiada ¼ všetkých poslancov.
Obecné zastupiteľstvo sa môže uzniesť, že prenesie rozhodnutie o určitej dôležitej otázke, týkajúcej sa obce na zhromaždenie obyvateľov obce, alebo jej časti.
Podmienky uskutočnenia zhromaždenia obyvateľov obce a hlasovania upraví obecné zastupiteľstvo vo všeobecne záväznom nariadení.
Zhromaždenie obyvateľov obce sa zvoláva oznámením na úradnej tabuli obce Križovany nad Dudváhom, vyhlásením v obecnom rozhlase a na webovej stránke obce. O priebehu verejného zhromaždenia sa spisuje zápisnica, ktorej súčasťou musí byť prezenčná listina prítomných obyvateľov obce, resp. časti obce.
Starosta obce môže zvolať zhromaždenie obyvateľov obce, resp. časti obce za účelom posúdenia dôležitých otázok rozvoja obce. Na priebeh takéhoto zhromaždenia sa primerane vzťahuje ods. 1 až 5 tohto ustanovenia.
Spôsob zverejňovania
Úradnou tabuľou, ktorá slúži na zverejnenie oficiálnych informácií je tabuľa umiestnená pred sídlom Obecného úradu s označením „Úradná tabuľa obce Križovany nad Dudváhom”
Obvyklým spôsob zverejnenia je v obci vyhlásenie v obecnom rozhlase. V prípade rozsiahlejších dokumentov sa v obecnom rozhlase uverejní miesto zverejnenia plného textu.
Obec má internetovú stránku www.krizovany.sk , na ktorej zverejňuje návrhy a schválené znenia nariadení, rozpočet a záverečný účet, zloženie orgánov obce, vzory, dokumenty a tlačivá pre obyvateľov, zápisnice a uznesenia z rokovaní zastupiteľstva a iné dôležité informácie.
Všeobecne záväzné nariadenia obce sú každému záujemcovi prístupné na požiadanie na Obecnom úrade v tlačenej forme k nahliadnutiu.
Organizácia a riadenie samosprávy
Zásady riadenia
Obecné zastupiteľstvo a starosta obce má originálnu, zo zákona a tohto štatútu pochádzajúcu pôsobnosť. Každý z nich má zodpovednosť za jej výkon a následky voči voličom, štátnym orgánom, právnickým a fyzickým osobám v rozsahu, v ktorom je oprávnený konať.
Medzi obecným zastupiteľstvom a starostom nie je vzťah nadriadenosti a podriadenosti, ich vzájomné vzťahy vymedzuje zákon a tento štatút. Pred voličmi sú rovnocenní partneri, pretože obidva orgány obce sú volené priamo voličmi. V rámci rešpektovania kompetencií obidvoch orgánov obce a sľubu starostu a poslanca obecného zastupiteľstva je vzájomná spolupráca obidvoch orgánov obce v rámci dobrých mravov – vzájomné rešpektovanie, úcta a slušnosť.
Orgány zriadené obecným zastupiteľstvom v rozsahu svojej pôsobnosti majú zodpovednosť za jej výkon a následky voči obecnému zastupiteľstvu.
Zamestnanci obce (okrem hlavného kontrolóra obce) za svoju činnosť a plnenie úloh na obecnom úrade zodpovedajú starostovi. Pôsobnosť, organizáciu obecného úradu, počet zamestnancov a ich pracovné činnosti upravuje organizačný poriadok obecného úradu.
Kompetenčné konflikty medzi orgánmi zriadenými obecným zastupiteľstvom rieši obecné zastupiteľstvo.
Kompetenčné konflikty medzi zamestnancami obce a kompetenčné konflikty medzi obcou a orgánmi štátu rieši starosta.
Majetok obce, hospodárenie, financovanie a rozpočet obce
Majetok obce Križovany nad Dudváhom tvoria všetky hnuteľné a nehnuteľné veci vo vlastníctve obce vrátane finančných prostriedkov, ako aj všetky pohľadávky a iné majetkové práva obce a majetkové práva ostatných subjektov, založených resp. vytvorených obcou.Obec môže zveriť svoj majetok do správy subjektom, ktoré založila alebo zriadila.
Majetok obce Križovany nad Dudváhom sa používa najmä pre verejné účely, na podnikateľskú činnosť, na výkon samosprávy obce. Darovanie nehnuteľného majetku obce je neprípustné.
Majetok obce, ktorý slúži na verejné účely (najmä miestne komunikácie a iné verejné priestranstvá) je verejne prístupný a možno ho obvyklým spôsobom používať, ak jeho používanie obec neobmedzila.
Majetok obce určený na podnikateľskú činnosť slúži ako majetkový základ pre subjekty a právnické osoby založené obcou alebo na ďalšie možné formy podnikateľskej činnosti v súlade s Obchodným zákonníkom.
Majetok obce určený na výkon samosprávy obce možno použiť na plnenie záväzkov, uspokojovanie potrieb obce a na činnosť samosprávnych orgánov obce.
Evidenciu o stave a pohybe majetku vedie obecný úrad.
Obec vystupuje v majetkových vzťahoch vo svojom mene a má majetkovú zodpovednosť z týchto vzťahov vyplývajúcu, pokiaľ osobitné predpisy neustanovujú inak.
Orgány obce a subjekty s majetkovou účasťou obce sú povinné hospodáriť s majetkom obce a majetkom v štátnom vlastníctve, ako aj vo vlastníctve iných fyzických alebo právnických osôb, ktorý bol obci zverený v prospech rozvoja obce a jej občanov a ochrany a tvorby životného prostredia.
Orgány obce a subjekty s majetkovou účasťou obce sú povinné majetok obce zveľaďovať, chrániť a zhodnocovať. Sú povinné najmä udržiavať a užívať majetok, chrániť majetok pred poškodením, zničením, stratou alebo zneužitím, používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi, viesť majetok v predpísanej evidencii v súlade s platnou legislatívou.
Na rozmnoženie, zveľaďovanie a údržbu majetku obce možno zorganizovať obecnú zbierku, povoliť lotériu alebo inú podobnú hru v súlade so všeobecne záväznými právnymi predpismi.
V majetkových veciach (majetkoprávnych záležitostiach) obce Križovany nad Dudváhom koná v jej mene starosta obce.
Za používanie majetku obce možno vyberať nájomné v súlade s platnou právnou úpravou.
Podrobnosti o hospodárení a nakladaní s majetkom obce upravujú „Zásady hospodárenia s majetkom obce Križovany nad Dudváhom“, ktoré schvaľuje obecné zastupiteľstvo.
Zásady upravujú a bližšie vymedzujú najmä majetok obce, nadobúdanie a prevody vlastníctva obce, postup prenechávania majetku obce do užívania fyzickým a právnickým osobám, správu majetku obce, hospodárenie a nakladanie s pohľadávkami a majetkovými právami obce, nakladanie s cennými papiermi, aukčný predaj vecí, kontrolu dodržiavania zásad hospodárenia s majetkom.
Obecné zastupiteľstvo môže zakladať, zriaďovať a kontrolovať rozpočtové a príspevkové organizácie, ako aj právnické osoby s majetkovou účasťou obce.
Právnické osoby s majetkovou účasťou obce, obec zakladá resp. zriaďuje v súlade s platnou právnou úpravou.
Obec môže financovať svoje úlohy aj z prostriedkov združených s inými obcami (mestami), prípadne s inými právnickými a fyzickými osobami.
Obci môžu byť poskytnuté dotácie zo štátneho rozpočtu SR a z rozpočtu Vyššieho územného samosprávneho celku alebo môže použiť na financovanie úverové zdroje z bánk v zmysle platných predpisov.
Základom finančného hospodárenia obce je rozpočet obce. Ten je zostavovaný ako viacročný rozpočet najmenej na 3 rozpočtové roky, pričom záväzný je rozpočet na príslušný rozpočtový rok. Je schvaľovaný obecným zastupiteľstvom. Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje záverečný účet obce.
Pred schválením sa rozpočet musí zverejniť najmenej na pätnásť dní na úradnej tabuli, aby sa k nemu mohli obyvatelia obce vyjadriť (zákon č. 369/1990 Zb. v znení neskorších predpisov).
Rozpočet obce obsahuje príjmovú a výdavkovú časť. Príjmovú časť rozpočtu tvoria najmä príjmy z miestnych daní a poplatkov, výnosy z majetku obce, rozpočtových a príspevkových organizácií iných subjektov s majetkovou účasťou obce, dotácie zo štátneho rozpočtu a podiel na daniach.
Výdavkovú časť rozpočtu tvoria najmä výdavky na výkon samosprávnych funkcií obce, výdavky na údržbu majetku obce a investičné výdavky.
Na krytie mimoriadnych výdavkov vo všeobecnom záujme môže obec rozhodnúť o zavedení verejnej dávky (príspevku, poplatku, naturálnom plnení) o vyhlásení dobrovoľnej zbierky alebo o prijatí úveru alebo pôžičky.
a) o zavedení verejnej dávky rozhodujú obyvatelia obce hlasovaním,
b) o vyhlásení dobrovoľnej zbierky alebo o prijatí úveru rozhoduje obecné zastupiteľstvo na návrh starostu obce.
Prebytky rozpočtu obce možno previesť do rozpočtu obce na ďalší kalendárny rok.
Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie obecný úrad. Hospodárenie s prostriedkami rozpočtu obce sa riadi osobitnými právnymi predpismi a rozpočtovými pravidlami.
Obec môže využívať ekonomické nástroje (dane, poplatky, pokuty a iné) ako regulatívy na podporu ochrany životného prostredia.
Výsledky hospodárenia obce, vrátane výsledkov hospodárenia peňažných fondov obsahuje záverečný účet obce, ktorý schvaľuje obecné zastupiteľstvo.
Ročnú účtovnú závierku obce overuje auditor (zákon č.369/1990 Zb. o obecnom zriadení v znení neskorších predpisov).
Ak nebude rozpočet obce na príslušný rok schválený pred 1. januárom príslušného rozpočtového roka, riadi sa rozpočtové hospodárenie v čase od januára príslušného rozpočtového roka do schválenia rozpočtu obecným zastupiteľstvom rozpočtovým provizóriom.
Rozpočtové príjmy a výdavky uskutočnené v čase rozpočtového provizória sa zúčtujú do rozpočtu obce po jeho schválení v obecnom zastupiteľstve.
Obec Križovany nad Dudváhom na základe Rozhodnutia Ministerstva školstva SR-sekcia regionálneho školstva, číslo: CD-2004-10693/20766-1:09/ZM zo dňa 04.08.2004 a podľa zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov a zákona č. 369/1990 Zb. o obecnom zriadení v znení neskorších predpisov zriadila Základnú školu s materskou školou Križovany nad Dudváhom, ako rozpočtovú organizáciu s právnou subjektivitou. Je zriadená na dobu neurčitú. Základná škola s materskou školou je zriadená Zriaďovacou listinou č.k.. 805/2004 zo dňa 31.08.2004. Činnosť ZŠ s MŠ upravuje Štatút Základnej školy s materskou školou Križovany nad Dudváhom.
Obec Križovany nad Dudváhom zriadila na území svojej obce zariadenie sociálnych služieb – Zariadenie pre seniorov Križovany nad Dudváhom. Zariadenie pre seniorov je samostatnou rozpočtovou organizáciou obce s právnou subjektivitou na úseku sociálnych služieb na základe zriaďovacej listiny č.k.: 384/2002 zo dňa 01.07.2002. Činnosť Zariadenia pre seniorov upravuje Štatút Zariadenia pre seniorov v Križovanoch nad Dudváhom.
Obec Križovany nad Dudváhom zriadila na území obce Obecnú knižnicu Križovany nad Dudváhom ako kultúrnu, informačnú a vzdelávaciu inštitúciu bez právnej subjektivity, ktorá je organizačným útvarom Obecného úradu v Križovanoch nad Dudváhom s napojením na rozpočet obce. Obecná knižnica bola zriadená Zriaďovateľskou listinou č.k.: 268/2005, vydanou Obcou Križovany nad Dudváhom dňa 14.03.2005. Činnosť Obecnej knižnice v Križovanoch nad Dudváhom upravuje Štatút Obecnej knižnice v Križovanoch nad Dudváhom.
Dobrovoľný hasičský zbor je útvar zriadený na plnenie úloh súvisiacich so zdolávaním požiarov a vykonávaním záchranných prác pri živelných pohromách a iných mimoriadnych
Na čele dobrovoľného hasičského zboru je veliteľ, ktorého volí a odvoláva obecné zastupiteľstvo v súlade s podmienkami uvedenými v osobitnom zákone.
Dobrovoľný hasičský zbor:
a) vykonáva záchranu osôb ohrozených požiarom a zdoláva požiare,
b) vykonáva záchranu zvierat a majetku ohrozených požiarom,
c) vykonáva záchranné práce pri živelných pohromách,
d) poskytuje pomoc podľa svojich technických možností a odbornej kvalifikácie pri bezprostrednom ohrození života osôb pri nehodách a iných mimoriadnych udalostiach,
e) zabezpečuje akcieschopnosť hasičskej jednotky a jej vecných prostriedkov,
f) vykonáva v určenom rozsahu odbornú prípravu svojich členov,
g) ohlasuje bez zbytočného odkladu okresnému riaditeľstvu Hasičského a záchranného zboru zásahy pri zdolávaní záchranných prác počas živelných pohrôm a iných mimoriadnych udalostí,
h) vypracováva a vedie dokumentáciu dobrovoľného hasičského zboru.
Podrobnosti o fungovaní a chode Dobrovoľného hasičského zboru upravuje osobitný zákon a požiarny poriadok obce.
Vnútorné vzťahy orgánov a organizačných jednotiek
Vzájomné vzťahy orgánov a organizačných jednotiek
Tento štatút upravuje podrobnejšie pravidlá o vzťahoch orgánov samosprávy upravených zákonom ( zák. č. 369/1990 Zb. o obecnom zriadení v znení neskorších predpisov).
Obecnému zastupiteľstvu sú vyhradené ( § 13 ods.4 písm. e) zák. č. 369/1990 Zb. o obecnom zriadení) nasledovné veci správy obce:
Okrem základných otázok v zmysle § 11, ods.4 zákona o obecnom zriadení sú to:
a) zaujatie predchádzajúceho stanoviska k investičnej činnosti v obci,
b) zaujatie predchádzajúceho stanoviska k nájmom nehnuteľného majetku,
c) zaujatie predchádzajúceho stanoviska k rozhodnutiam, ktoré sa svojim obsahom alebo dosahom dotýkajú významných záujmov obce v oblasti životného prostredia.
Orgány obecnej samosprávy pri vzájomnej spolupráci uplatňujú zásady:
a) Jednota zodpovednosti a právomoci :
Každý organizačný článok a každý zamestnanec disponuje oprávneniami potrebnými pre naplnenie svojej zodpovednosti a každý má zodpovednosť v rozsahu, v ktorom je oprávnený konať.
b) Kolegialita a vzájomná pomoc :
Vychádzajúc z jednotného záujmu podporovať rozvoj obce a skvalitňovanie činnosti jej samosprávy, platí pre všetky orgány, organizačnéjednotky i zamestnancov všeobecná požiadavka vzájomnej ochoty k spolupráci poskytovania poznatkov a informácií z oblasti vlastnej pôsobnosti, požiadavka korektného vystupovania a náročnosti pri posudzovaní činnosti vo vzájomnom spojení.
c) Rešpektovanie odbornosti:
Riešenie úloh, vyžadujúcich odborné vedomosti a skúsenosti, sa uskutočňuje vždy za účasti alebo aspoň s vedomím príslušného odborného pracovníka.
d) Voľné určenie foriem spolupráce:
Okrem prípadov, ktoré sú upravené vnútornými predpismi, sa formy spolupráce záväzne nestanovujú. Pri ich výbere je potrebné postupovať tak, aby optimálne viedli k dosahovanému cieľu pri čo najefektívnejšom použití ľudských i materiálnych zdrojov.
e) Externá spolupráca:
Ak vlastné možnosti orgánov a organizačných jednotiek obce nestačia na uspokojenie potrieb obce alebo splnenie zadaných úloh, organizuje sa externá spolupráca. Pritom platí povinnosť dbať o efektívne použitie prostriedkov obce a povinnosť vyžadovať a kontrolovať vysokú úroveň externej spolupráce.
Konanie v mene samosprávy
Všeobecné oprávnenie na vystupovanie v mene obce má zo zákona
V medziach zákona a v súlade s osobitným poverením starostu je oprávnený vystupovať v mene obce aj zástupca starostu.
Iné osoby môžu konať v mene obce len na základe osobitného poverenia alebo splnomocnenia starostu alebo v rozsahu, ktorý pre zastávanú funkciu vyplýva z organizačných predpisov.
Na základe písomného poverenia starostu môže rozhodovať o právach, právom chránených záujmoch alebo povinnostiach fyzických osôb a právnických osôb v oblasti verejnej správy v mene obce jej zamestnanec. Príslušní vedúci zamestnanci (napr. vedúci organizačných jednotiek bez právnej subjektivity a pod.) sú oprávnení v medziach organizačných predpisov vystupovať v mene zverených organizačných jednotiek.
Príslušní zamestnanci sú oprávnení vystupovať v operatívnych a rutinných záležitostiach v mene zastávanej funkcie a v rozsahu zverenej pôsobnosti podľa organizačných predpisov.
Vzťahy obce k okolitým obciam a mestám.
Veci spoločného záujmu obce Križovany nad Dudváhom a okolitých miest a obcí sa riešia dohodou obce s okolitými mestami a obcami.
Vzťahy s štátom, s právnickými a fyzickými osobami, s politickými stranami a hnutiami a občianskymi združeniami.
Obec pri plnení svojich úloh spolupracuje s orgánmi štátu a to najmä s okresnými, územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi a ďalšími štátnymi orgánmi (prokuratúrou, súdom, políciou a pod.).
Čestné občianstvo, ceny a odmeny, kronika obce.
Čestné občianstvo obce Križovany nad Dudváhom
Pamätná plaketa obce Križovany nad Dudváhom
Cena starostu obce Križovany nad Dudváhom
Cena obecného zastupiteľstva obce Križovany nad Dudváhom
a) Osobám, ktoré sa obzvlášť významným spôsobom zaslúžili o rozvoj a zveľadenie obce, ochranu jej záujmov a šírenie jej dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Križovany nad Dudváhom.
b) O udelení čestného občianstva rozhoduje obecné zastupiteľstvo spravidla na návrh starostu 3/5 väčšinou všetkých poslancov.
c) O udelení čestného občianstva sa vydáva listina, ktorú podpisuje starosta. Listinu možno vyhotoviť aj dvojjazyčne takým spôsobom, že druhé vyhotovenie je v jazyku pocteného.
d) Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do pamätnej knihy obce Križovany nad Dudváhom.
e) Podrobnosti pre udeľovanie čestného občianstva obce môže obecné zastupiteľstvo upraviť všeobecne záväzným nariadením.
a) Pamätná plaketa obce Križovany nad Dudváhom sa udeľuje za:
aa) vynikajúce tvorivé výkony a významné výsledky vedeckej, technickej, umeleckej, publicistickej a verejno-prospešnej činnosti,
ab) činnosť osôb, ktoré sa významným spôsobom pričinili o hospodársky a kultúrny rozvoj obce, jeho propagáciu doma i v zahraničí,
ac) činnosť osôb pri záchrane ľudských životov a majetku obce a občanov.
b) Návrhy na udelenie pamätnej plakety obce môžu obecnému zastupiteľstvu predkladať poslanci obecného zastupiteľstva, starosta obce, príp. aj občania obce. Návrhy musia byť riadne odôvodnené.
c) Udelenie pamätnej plakety obce je spojené s finančnou odmenou, výšku ktorej určí obecné zastupiteľstvo. Pri udelení pamätnej plakety sa vydáva potvrdenie (preukaz) o jej udelení v ktorom je uvedené meno, adresa laureáta, dátum udelenia, pečiatka obce a podpis starostu obce.
d) Pamätnú plaketu obce slávnostne odovzdáva laureátom starosta obce. Pamätná plaketa sa môže udeliť ročne najviac päťkrát. Pamätná plaketa obce sa môže opätovne udeliť tým istým osobám, najskôr však po uplynutí najmenej dvoch rokov.
e) Výnimočne sa môže pamätná plaketa obce udeliť jednotlivcovi i po jeho smrti in memoriam. V takomto prípade sa táto môže odovzdať rodinným príslušníkom pocteného.
3. Cena starostu obce Križovany nad Dudváhom
a) Cenu starostu udeľuje starosta obce občanom za rozvoj obce, vzornú reprezentáciu obce, záslužnú aktivitu v prospech obce, a to najmä v oblasti:
aa) vzdelávania
ab) vedy a výskumu
ac) spoločenského, náboženského a politického života
ad) kultúry a športu.
b) Cenu starostu obce tvorí finančný dar v hodnote, ktorú každoročne schvaľuje obecné zastupiteľstvo.
c) Cena starostu obce sa udeľuje spravidla raz za rok.
d) Záznamy o udelených oceneniach sa vedú v kronike obce.
4. Cena obecného zastupiteľstva Križovany nad Dudváhom
a) Cena obecného zastupiteľstva sa udeľuje občanom za rozvoj obce, vzornú reprezentáciu obce, záslužnú aktivitu v prospech obce, a to najmä v oblasti:
ad)kultúry a športu.
b) Cenu obecného zastupiteľstva tvorí finančný dar v hodnote, ktorú každoročne schvaľuje obecné zastupiteľstvo.
c) Cena obecného zastupiteľstva sa udeľuje spravidla raz za rok.
5. Odmeny
Obecné zastupiteľstvo spravidla na návrh starostu môže udeliť z obecných prostriedkov vecné dary a odmeny a to najmä poslancom a iným obyvateľom obce, príp. osobám za aktívnu prácu v orgánoch samosprávy a významný podiel na rozvoji obce.
Kronika obce Križovany nad Dudváhom sa vedie v úradnom jazyku.
Zápisy do kroniky sa vykonávajú v ročných Návrh zápisu do kroniky bude predložený na rokovanie Obecného zastupiteľstva v Križovanoch nad Dudváhom najneskôr do konca novembra nasledujúceho kalendárneho roka . Zápisy chronologicky dokumentujú fakty zo spoločenského a hospodárskeho života obce. Sú hodnoverným svedectvom o udalostiach v obci, a o ľuďoch, ktorí sa pričinili o prospech žitia miestneho spoločenstva.
Spracovaním zápisov do kroniky je poverený obecný kronikár ktorého menuje a odvoláva na návrh starostu obce obecné zastupiteľstvo.
Text jednotlivých ročných zápisov do kroniky schvaľuje obecné zastupiteľstvo po predbežnom prerokovaní a vyjadrení v komisii kultúry, vzdelávania a športu.
Pomoc pri mimoriadnych situáciách.
Obec je povinná poskytnúť obyvateľovi nevyhnutnú okamžitú pomoc v jeho núdzi spôsobenej živelnou pohromou, najmä zabezpečiť mu prístrešie, stravu alebo materiálnu pomoc.
Obec zabezpečuje evakuácie, dočasné ubytovanie a stravovanie evakuovaného obyvateľstva, vypracúva plány záchranných prác.
Obec je povinná pomáhať pri likvidácii a odstraňovaní následkov živelnej pohromy a havárií prostredníctvom dobrovoľného požiarneho zboru v spolupráci s ďalšími právnickými a fyzickými osobami a organizáciami štátu
Pomoc obci pri mimoriadnych situáciách.
Starosta môže uložiť právnickej alebo fyzickej osobe povinnosť poskytnúť osobnú alebo vecnú pomoc pri odstraňovaní následkov živelnej pohromy alebo inej mimoriadne udalosti, ak osobitný zákon neustanovuje inak.
Štatút obce Križovany nad Dudváhom je základnou právnou normou obce. Všetky všeobecne záväzné nariadenia obce, uznesenia obecných orgánov a iné predpisy obce, musia byť v súlade s týmto štatútom.
Zmeny a doplnky tohto štatútu schvaľuje obecné zastupiteľstvo 3/5 väčšinou všetkých poslancov.
Štatút obce bol schválený uznesením OZ č. 45/2015 dňa 05.2015.
Štatút obce nadobúda účinnosť 15. dňom od vyvesenia na úradnej tabuli obce.
Nadobudnutím účinnosti tohto VZN stráca platnosť Štatút obce č. 2/2008 ktorý bol schválený 26.05.2008 vrátane všetkých doplnkov a uznesení.
V Križovanoch nad Dudváhom, 11.05.2015
Ing. Svetlana Masaryková, v.r.
Príloha č. 1 – Erb obce
Vložiť do Timely kalendára
Vložiť do Google
Vložiť do Outlooku
Vložiť do Apple kalendára
Vložiť do iného kalendára
Kategórie Výber kategórie Nezaradené (5) Obec (103) Farský úrad (3) Fotogaléria (14) História (12) Kronika obce (3) Osobnosti (6) Kultúra (39) DH Križovianka (3) Folklórna skupina Dudváh (14) Fotogaléria (4) FS Dudváh a Dudvážtek (9) Obecná knižnica (3) Podujatia (3) Školstvo (5) Spolky (42) Červený kríž (3) Hudobná skupina Relax (1) Jednota dôchodcov (2) Obecný hasičský zbor (4) VITISPOL (6) Záhradkári (26) Časopis (5) Šport v obci (1) Obecný úrad (96) Aktuality (75) Projekty obce (23) Prebiehajúce projekty (2) Realizované projekty (21) Samospráva (176) Úradná tabuľa (175) Verejné vyhlášky (134)
Program rozvoja obce 2015 – 2020
č. 1, 919 24
Telefón: +421/33/5354 086
GPS: 48° 19' 43'' S, 17° 40' 01'' V
Web: http://www.krizovany.sk
Pondelok: 07:30 - 12:00 12:30 - 16:00
Utorok: 07:30 - 12:00 12:30 - 16:00
Streda: 07:30 - 12:00 12:30 - 17:00
Štvrtok: 07:30 - 12:00 12:30 - 16:00
Obvodná lekárka Stavebniny Drozda
MUDr. A. Vargová 033 55 84 131
033 55 84 101 Poruchy voda, kanalizácia - TAVOS
Zubná lekárka 033 59 66 182
MUDr. M. Šarvaicová Poruchy káblová televízia - VTR
033 55 84 163 0903 462 823, 0903 750 288
Pošta Poruchy plyn
033 55 84 259 0850 111 727
Lekáreň Poruchy elektrina
033 55 83 027
Polícia Zavar
033 55 14 278
Copyright 2015 | Obec Križovany nad Dudváhom | Pripomienky k stránke | Mapa stránok